KCAR มั่นใจรายได้ปีนี้โตเข้าเป้า 10% สูงกว่าภาพรวมอุตฯที่คาดโต 5%
KCAR มั่นใจรายได้ปีนี้โตเข้าเป้า 10% สูงกว่าภาพรวมอุตฯที่คาดโต 5%
14 ธ.ค. 2559

นายพิเทพ จันทรเสรีกุล กรรมการผู้จัดการ บริษัท กรุงไทยคาร์เร้นท์ แอนด์ ลีส จำกัด (มหาชน) หรือ KCAR เปิดเผยว่า เป้าหมายในการดำเนินธุรกิจของบริษัทในปีหน้า บริษัทตั้งเป้ารายได้และกำไรเติบโตในทิศทางมั่นคง โดยแบ่งเป็นสัดส่วนรายได้มาจากธุรกิจรถยนต์เช่า 55% และรายได้มาจากการขายรถมือสอง 45%
และในปี 59 บริษัทสามารถรักษาอัตราการเติบโตได้ที่ระดับ 10 % คาดว่าจะมียอดรายได้มากกว่า 2 พันล้านบาท ซึ่งเติบโตมากกว่าภาพรวมของธุรกิจที่คาดว่าจะเติบโตที่ 5% ทั้งนี้ จำนวนรถยนต์เช่าจะเพิ่มขึ้นเป็น 7,600 คัน จากปี 58 ที่มีจำนวน 6,900 คัน หรือจะมีมูลค่าสินทรัพย์รถยนต์เช่าขยายตัวเพิ่มขึ้นเป็น 4 พันล้านบาท จากมูลค่าตลาดรวมทั้งหมดประมาณ 4 หมื่นล้านบาทนั้นเป็นของผู้ประกอบการรถเช่ารายใหญ่ประมาณ 10 ราย คิดเป็นส่วนแบ่งทางการตลาด (Market Share) อยู่ที่ 80% และบริษัทฯ ติดอยู่ 1 ใน 5 ของผู้ประกอบการรายใหญ่ดังกล่าว